упълномощените служители, посочени в параграф 2, букви в) и г).
 4. Преобразуването на личните данни, посочено в параграф 1, буква б), се извършва чрез използване на информационнотехнологична инфраструктура, разположена в Съюза.
 Член 5
 Съвместно администриране на интерфейса
 1. Що се отнася до обработването на лични данни в интерфейса, Комисията е съвместен администратор по смисъла на член 28, параграф 1 от Регламент (ЕС) 2018/1725, а митническите органи и органите за надзор на пазара са съвместни администратори по смисъла на член 26, параграф 1 от Регламент (ЕС) 2016/679.
 2. Комисията сключва договореност за съвместно администриране с другите съвместни администратори с цел установяване на съответните отговорности на съвместните администратори и спазване на задълженията съгласно регламенти (ЕС) 2016/679 и (ЕС) 2018/1725.
 3. Съвместните администратори гарантират, че:
 а)
 работят заедно за своевременното обработване на исканията на субекта на данни;
 б)
 си оказват съдействие по въпроси, свързани с установяването и справянето с нарушения на сигурността на данните във връзка със съвместното обработване;
 в)
 обменят съответната информация, необходима за информиране на субектите на данни съгласно раздел 2 от Регламент (ЕС) 2016/679 и раздел 2 от Регламент (ЕС) 2018/1725;
 г)
 обезпечават и защитават сигурността, целостта, наличността и поверителността на личните данни, обработвани съвместно съгласно член 32 от Регламент (ЕС) 2016/679 и член 33 от Регламент (ЕС) 2018/1725.
 Член 6
 Поверителност на данните
 Данните, предавани чрез интерфейса съгласно настоящия регламент, не остават в интерфейса по-дълго от необходимото за предаването им и се третират като поверителни от Комисията по време на предаването им. Тези данни се използват единствено за целите на прилагането на Регламент (ЕС) 2019/1020.
 Член 7
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 16 декември 2025 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2021 година.
 За Комисията
 Председател
 Ursula VON DER LEYEN
 (1) OB L 169, 25.6.2019 г., стр. 1.
 (2) Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 4.5.2016 г, стр. 1).
 (3) Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39
 ).
 (4) Предложение за регламент на Европейския парламент и на Съвета за създаване на среда на Европейския съюз за митническо обслужване на едно гише и за изменение на Регламент (ЕС) No 952/2013, COM(2020) 673 final.
 ПРИЛОЖЕНИЕ I
 Данни по член 2, параграф 1
 Данните, посочени в член 2, параграф 1, включват групите и елементите, определени в раздели 1